**6. melléklet**

**Tartalomjegyzék**

[1. Az adathozzáférés fizikai feltételei 2](#_Toc67486712)

[2. Milyen adatállományokhoz férhetek hozzá? 2](#_Toc67486713)

[3. Ki veheti igénybe a KRTK-s adatszolgáltatást és miként alakulnak a felelősségi viszonyok? 2](#_Toc67486714)

[4. Hogyan igényelhető az adathozzáférési szolgáltatás? 3](#_Toc67486715)

[5. Milyen szolgáltatásokat nyújt a KRTK Adatbankja? 4](#_Toc67486716)

[6. Output Checking (OC) eljárással kapcsolatos tudnivalók 5](#_Toc67486717)

[7. Forrásadatok hivatkozásával kapcsolatos tudnivalók és a megjelent publikációk jelzése 6](#_Toc67486718)

[8. Egyéb tudnivalók 6](#_Toc67486719)

[9. Adathozzáférés ellenőrzése, szankciók szabálysértés esetén 7](#_Toc67486720)

[10.Vegyes rendelkezések: 8](#_Toc67486721)

[11. Milyen személyes adatokat kezel a KRTK a szolgáltatást igénybevevőkről? 8](#_Toc67486722)

[12. Mellékletek 8](#_Toc67486724)

[13. Kapcsolattartás 8](#_Toc67486725)

**Kutatói tájékoztató a BCE-KRTK adathozzáféréssel kapcsolatosan**

1. **Az adathozzáférés fizikai feltételei**

A KRTK a saját szerveres infrastruktúrán keresztül biztosítja az adathozzáférési szolgáltatást a BCE-KRTK Megállapodás időtartama alatt BCE-s Kutatók és Hallgatók számára:

Szolgáltatás műszaki jellemzői:

1. Távoli, nagy megbízhatóságú és sebességű szerveren futó, VNC virtualizációval működő IBM szerver (összesen 24 logikai mag) 3,5 GHz órajelű, 64bites, Xeon architektúrájú processzorral, 768 GB RAM-mal, és 5 Tb merevlemez területtel, a fizikai termináltól függetleníthető működéssel;
2. szerverüzemeltetési és rendszergazdai szolgáltatás;
3. szerverkarbantartás;
4. Stata13 MP és Stata16 MP 24 magos, 64 bites verziója;
5. napi mentés (min. 30 napra visszamenőleg) korábbi fájlállapot visszaállítása;
6. archiválási szolgáltatás.
7. **Milyen adatállományokhoz férhetek hozzá?**
8. A KRTK a– pozitív elbírálás alá eső kutatási igény esetén – folyamatosan rendelkezésre bocsátja a jelen Tájékoztató 1. számú mellékletében (Elérhető adatállományok listája) felsorolt adatállományokat a BCE részére. A projektbe bekért adat lesz elérhető a projekt kutatói számára.
9. Az 1. számú mellékleten kívüli további adatállomány igénylése esetén az adatállomány előkészítését és kihelyezését a KRTK külön megállapodás alapján, az abban vállalt határidőre, az abban vállalt feltételekkel, külön térítés ellenében végzi el. A KRTK a BCE további adatállomány igénylésének igazolt közlését követő 10 munkanapon belül visszaigazolást küld az adatigénylés teljesíthetőségéről.
10. **Ki veheti igénybe a KRTK-s adatszolgáltatást és miként alakulnak a felelősségi viszonyok?**

A KRTK által biztosított adathozzáférést kizárólag:

1. BCE-vel munkaviszonyban álló Kutatók;
2. Szakdolgozatot, vagy egyéb nagyobb tanulmányt készítő BCE-s hallgatók (BCE-s munkaviszonnyal rendelkező kutató projektvezetése mellett);
3. Kisebb volumenű a BCE részére benyújtandó dolgozatokat író BCE-s hallgatók (BCE-s munkaviszonnyal rendelkező kutató projektvezetése mellett).

A 3.2. hozzáférés esetén Projektvezető felelőssége az alábbiakkal egészül ki:

Ha publikáció születik az elérhetővé tett adatok felhasználásával, akkor azon a projektvezetőnek is szerepelnie kell szerzőtársként, kivéve, ha a hallgatónak önálló publikációként kell jegyeznie a művet. A Projektvezető feladata és kötelessége, hogy a publikálandó művet átnézze a célból is, hogy ne kerüljön olyan tartalom publikálásra, ami nem felel meg a Tájékoztatóban lefektetett adatvédelmi és egyéb szempontoknak, a vonatkozó mellékletekben lefektetett szempontoknak, továbbá a BCE szerint meghatározott etikai szempontoknak.

A 3.3. hozzáférés esete a következőkkel egészül ki:

Ha a BCE munkavállalója által tartott BCE-s képzéshez használják fel az elérhetővé tett adatokat, akkor abból az elektronikus, vagy a nyomtatott sajtóban megjelenő publikáció nem születhet, annak eredményei kizárólag a kurzus kapcsán használhatóak. A hallgatónak ezt a titoktartási nyilatkozatban is vállalnia kell. Ezen hozzáférés esetén a KRTK Adatbankja redukált változókészletű és esetszámú adatbázis(oka)t bocsát rendelkezésre, melynek előállítása során szem előtt tartja a kutatási célnak való megfelelőséget. Az adatredukció célja a felfedési kockázat és a szerver terhelésének mérséklése.

A Projektvezető feladata a hallgatók projektbe történő bejelentése, továbbá az Adatbankkal való kapcsolattartás. A projekt résztvevői kizárólag a Projektvezető BCE-s kurzusának hallgatóik lehetnek. Az outputként előálló adatoknak igazodniuk kell a projektvezető által írásban, a projektindító lapon megadott célokhoz, melynek hiányában az adathozzáférés korlátozható, vagy az adatkiadás megtagadható a KRTK Adatbankja által.

A 3.2. és 3.3. kapcsán BCE s projektvezető vállalja, hogy nem támogatja olyan, az elérhetővé tett adatokon alapuló publikáció elkészülését és megjelenését, amely az adathozzáférés szabályait megszegi.

**A kutató fogalmára vonatkozóan az alábbi egyértelműsítő megállapítást tesszük:**

kutató: minden adathozzáférési jogosultsággal rendelkező személyt jelent, kivéve ahol a jelen pont szerinti csoportosítás és a felelősségi szabályok eltérő szabályozást igényelnek, ebben az esetben A tájékoztató megjeleníti a pontos felelősségi szabályokat a BCE-s munkajogviszonnyal rendelkező illetőleg a BCE-s hallgató esetében.

1. **A BCE a vele munkaviszonyban álló kutatók esetében a kutatóval együtt szavatolja, hogy a KRTK által rendelkezésre bocsátott adatokat kizárólag az igénybejelentő adatlapon megjelölt kutatási célra használják fel, és hogy azokat illetéktelen harmadik személyek ne ismerhessék meg. A BCE a Kutatókért a hatályos vonatkozó jogszabályok szerint vállal felelősséget. A kutató külön titoktartási nyilatkozatot ír alá a felelősségi szabályok megismeréséről, elfogadásáról illetve vállalásáról az adathozzáférésre való jogosultság gyakorlása érdekében (3. számú melléklet). A BCE és a vele munkajogviszonyban álló Kutató felelős azért, hogy a rendelkezésre bocsátott adatokkal kapcsolatban semmilyen kísérletet nem tesz arra, hogy az állományokban szereplő statisztikai egységeket azonosítsa, róluk valamilyen egyedi információt fedjen fel. A BCE és a Kutató fentiekkel kapcsolatos felelőssége a BCE-KRTK Megállapodás megszűnését követően is fennmarad.**
2. **A hallgató szavatolja, hogy a KRTK által a BCE-KRTK Megállapodás szerint rendelkezésre bocsátott adatokat kizárólag az igénybejelentő adatlapon megjelölt kutatási célra használja fel, és hogy azokat illetéktelen harmadik személyek ne ismerhessék meg. A hallgató a vonatkozó szabályok szerint vállal felelősséget. A hallgató külön titoktartási nyilatkozatot ír alá a felelősségi szabályok megismeréséről, elfogadásáról illetve vállalásáról az adathozzáférésre való jogosultság gyakorlása érdekében (4. számú melléklet).**

**A hallgató felelős azért, hogy a rendelkezésre bocsátott adatokkal kapcsolatban semmilyen kísérletet nem tesz arra, hogy az állományokban szereplő statisztikai egységeket azonosítsa, róluk valamilyen egyedi információt fedjenek fel. A hallgató fentiekkel kapcsolatos felelőssége a BCE-KRTK Megállapodás megszűnését követően is fennmarad.**

1. A kutatás keretében elérhetővé tett adatokat kizárólag az igénybejelentő adatlapon meghatározott kutatás céljára használható fel.
2. Az adatszolgáltatás kizárólag tudományos célból, tömegjelenségek vizsgálatához biztosít hozzáférést közvetlen azonosításra alkalmatlan adatállományokhoz az egyedi statisztikai adatok kiemelt szintű védelme, illetve az adatvédelemmel kapcsolatos jogszabályok szigorú betartása mellett.
3. **Hogyan igényelhető az adathozzáférési szolgáltatás?**
4. A kutatási projekindítást a Projektvezető kezdeményezi, felügyeli és ő kommunikál a projekt nevében. A kitöltött Igénybejelentő adatlapot a projektvezető megküldi a BCE kapcsolattartójának a KRTK\_adathozzaferes@uni-corvinus.hu e-mail címre. BCE-s affiliációval rendelkezők esetében a kapcsolattartáshoz kötelező a BCE-s e-mailcím használata.

4.1.a. Az adathozzáférést igénylő Projektvezető Kutató köteles kitölteni a Tájékoztató 2. számú mellékleteként feltüntetett adathozzáférésre vonatkozó Igénybejelentő adatlap I.-es II.1.-es, továbbá III.-as pontját, továbbá a jelen Tájékoztató 3. mellékletében foglalt Titoktartási nyilatkozatot.

4.1.b. A BCE-s munkajogviszonnyal rendelkező nem projektvezető kutató köteles kitölteni a Tájékoztató 2. számú mellékleteként feltüntetett adathozzáférésre vonatkozó Igénybejelentő adatlap rájutó II.-es mezőjét, továbbá a jelen Tájékoztató 3. mellékletében foglalt Titoktartási nyilatkozatot.

4.1.c. A BCE-s hallgató, aki szakdolgozat vagy egyébnagyobb tanulmányt készít köteles kitölteni a Tájékoztató 2. számú mellékleteként feltüntetett adathozzáférésre vonatkozó Igénybejelentő adatlap rájutó II.-es mezőjét, továbbá a jelen Tájékoztató 4. mellékletében foglalt titoktartási nyilatkozatot.

4.1.d. A BCE-s hallgató, aki kisebb volumenű, BCE számára benyújtandó dolgozat elkészítéséhez kapott adathozzáférést köteles kitölteni a Tájékoztató 5. számú mellékleteként feltüntetett Kutatói adatlapot, továbbá a jelen Tájékoztató 4. mellékletében foglalt Titoktartási nyilatkozatot.

Futó projekthez utólag csatlakozók számára kötelező kitölteni a Tájékoztató 5. számú mellékleteként feltüntetett Kutatói adatlapot, továbbá hallgatók esetében a jelen Tájékoztató 4. mellékletében foglalt titoktartási nyilatkozatot, míg BCE-s munkavállalók esetében a 3. mellékletben foglalt Titoktartási nyilatkozatot.

**A titoktartási nyilatkozat aláírásával az adathozzáférő elfogadja és magára nézve kötelezőnek ismeri el a szolgáltatás használatának szabályait.**

1. Az igénybejelentő lap alapján a BCE által létrehozott szakmai testület értékeli a kutatási tervet és amennyiben a testület az igényt támogatja, a testület vezetője jelzi ezt a BCE-s kapcsolattartó felé a KRTK\_adathozzaferes@uni-corvinus.hu e-mail címen. A BCE-s kapcsolattartó megküldi a KRTK-s kapcsolattartónak az Igénybejelentő adatlapot. A. KRTK kizárólag a BCE-s kapcsolattartótól érkező kutatási igényt fogad be.
2. A KRTK megvizsgálja a beérkezett kutatási igényt. Amennyiben az igénybejelentő adatlapon foglaltak és a kiegészítő dokumentumok alapján a kutatói akkreditációval kapcsolatban aggály merül fel, illetve a megadott információk alapján a kutatói akkreditáció teljes körűen nem megítélhető, úgy a KRTK egyeztet a Kutatóval, illetve a kapcsolattartóval a kérdéses szempontokkal kapcsolatban.
3. A KRTK az alábbi szempontokat vizsgálja:
* tudományos kutatásról szól-e a terv?
* megvalósítható-e természetes egységek felfedése/beazonosítása nélkül?

Amennyiben a jelzett szempontokkal kapcsolatban aggály vagy bizonytalanság merül fel, illetve az igénybejelentő adatlapon foglaltak és a kiegészítő dokumentumok alapján a szempontok teljes körűen nem megítélhetők, úgy a KRTK egyeztet a Projektvezetővel a kérdéses szempontokkal kapcsolatban. Amennyiben a cél tudományos jellegének vizsgálata során a megadott információk megbízhatóságával kapcsolatban kétségek merülnek fel – és azok az esetleges további egyeztetések fényében sem oszlanak el – úgy a KRTK jogosult az adathozzáférést megtagadni.

1. A KRTK az adathozzáférési igény elfogadásáról vagy elutasításáról - indokolással ellátva - értesíti a Projektvezetőt és a BCE-s kapcsolattartót a KRTK\_adathozzaferes@uni-corvinus.hu e-mail címen. A szolgáltatáshoz történő hozzáférés a KRTK által jóváhagyott igénybejelentő lap alapján, az azon megjelölt Kutató(k) számára biztosítható. Az ott felsoroltakon kívül más személyek részére történő hozzáférés csak a KRTK előzetes, írásbeli engedélyével és az igénybejelentő adatlap módosítása útján lehetséges.
2. Amennyiben a kutatás során a kutató adataiban bármilyen változás következik be, akkor a változásokat be kell jelenteni a KRTK Adatbankja részére öt munkanapon belül az adatkeres@krtk.hu e-mailcímen.
3. A kutatás kezdetét megelőzően azok a kutatók, akik nem használták még az Adatszolgáltatást, írásban tájékoztatást kapnak a hozzáférésről, valamint a kutatási eredmények dokumentálásával és előállításával kapcsolatos legfontosabb tudnivalókról a jelen kutatói tájékoztatón és mellékletein keresztül.
	1. A szervereléréshez szükséges csomagot kutató számára a KRTK Adatbank koordinátora adja át/juttatja el a BCE-s kutató számára és erről tájékoztatja a BCE kapcsolattartóját.
4. **Milyen szolgáltatásokat nyújt a KRTK Adatbankja?**

A BCE-s kutatók számára a szolgáltatást a KRTK Adatbankja nyújtja.

* 1. A KRTK vállalja az adatok és az informatikai környezet biztosítását, továbbá üzemeltetését, amely lehetővé teszi a szolgáltatás használatát a nap 24 (huszonnégy) órájában (a BCE-KRTK Megállapodás időtartama alatt).
	2. A Kutatók az általuk használt kliens gépeken keresztül érhetik el a szerveres szolgáltatást és végezhetnek számításokat, elemzéseket. A kutatói munka – felfedés elleni védelem szempontjából még nem ellenőrzött – eredményeit kizárólag a KRTK által felügyelt eszközök tárolhatják, az eredményekbe, adatokba való betekintés lehetősége kizárólag a projekt tagjait illeti meg.
	3. A szolgáltatás használatához a KRTK Adatbankja a fentieken túlmenően az alábbiakat biztosítja:
1. Olyan mintaállományokat, amelyek szerkezetüket, változókészletüket és a változók értékeit tekintve jól reprezentálják az elérhetővé tett mikroadat- állományokat. A mintaállományok kisméretűek (néhány száz megfigyelést tartalmaznak) statisztikai elemzésre nem alkalmasak. A mintaállományok a kutatóknak kiadhatók, hogy statisztikai eljárásaikat technikai próbának vethessék alá, így mérsékelve a szerver terhelését.
2. A kutatói munkához a szükséges tárterületet, valamint gondoskodik az elvégzett munka éjszakai mentéséről.
3. A Kutatók részére egyedi szerverelérési csomagot bocsát rendelkezésre.
4. Egy projektszintű megosztott mappát, ahol a kutatók - az eredeti forrásadatok kivételével tárolhatnak, megoszthatnak egymással fájlokat. Lehetővé teszi továbbá, hogy a kutatók a kutatás során használt, módosított mikroadat állományaikat egy megosztott területen tárolhassák, és azt közösen elérjék. Adott mappához csak a projekttagok férhetnek hozzá.. A KRTK nem felelős a közös elérési felületen elhelyezett adatállományon a BCE kutatói tevékenységével összefüggésben bekövetkezett módosulásokért.
5. Megadja mindazon technikai felvilágosítást, mely a munka megkezdéséhez és a kutatáshoz szükséges.
6. A Kutatók részére a kutatáshoz szükséges szerveres elérésű Stata13 és Stata16 szoftverhasználatot tesz lehetővé.
7. A kutatáshoz a már meglévő és elérhető további dokumentációkat: módszertani leírásokat; adatgyűjtési információkat is a kutató rendelkezésére bocsátja.
8. Adatvédelmi és informatikai biztonsági szempontból megvizsgálja a behozott adatokat és engedélyezi azok használatát.
9. Engedélyezett adatbehozatal esetén az adatokat a KRTK Adatbank fájlszerverére feltölti és jogosultságokat rendel hozzá.
10. Egyéni kérés esetén, külön megállapodás alapján és térítés ellenében a KRTK által BCE kérésére előállít adattáblákat és az adatokat a szerverére feltölti.
11. Felfedés elleni védelem szempontjából megvizsgálja a kutatás során készült eredményeket és jelen Tájékoztatóban foglalt feltételek fennállása esetén lehetővé teszi azok elvitelét.
12. Nyomon követi a szerverhasználatot, szükség esetén intézkedik a szerverkapacitás gazdaságosabb kihasználása érdekében.
13. Az informatikai rendszerén végzett karbantartást és azok időzítését a BCE-vel előzetesen egyezteti, és a tervezett karbantartások időpontjairól, a rendszeren elvégzett módosításokról értesíti a BCE-s usereket és a BCE kapcsolattartóját.
14. A kutatási projektekről nyilvántartást vezet
	1. A KRTK Adatbank a szolgáltatás biztonságos működtetésére vonatkozó tevékenysége különösen az alábbiakra terjed ki:
15. A Kutatók részére eljuttatja a szolgáltatás használatára vonatkozó szabályok leírását és ezek megismerésére, átvételére vonatkozóan titoktartási nyilatkozatot (ld. 3.,4. melléklet) írat alá a Kutatókkal. A nyilatkozat aláírását megelőzően a Kutató számára hozzáférés nem adható ki.
16. A szolgáltatás biztonságának biztosítása és a felfedési kockázat kezelése érdekében a Kutatók szerveres infrastruktúrán folytatott tevékenységét esetileg ellenőrzi.

c) Amennyiben biztonsági incidenst észlel, úgy annak elhárítása érdekében haladéktalanul eljár, és erről a BCE kapcsolattartóját késedelem nélkül értesíteni.

d) A biztonsági incidensekről jegyzőkönyvet köteles felvenni és annak egy szkennelt példányát késedelem nélkül köteles eljuttatni a BCE-nek.

e) Valamennyi, a szolgáltatás használatával összefüggő szabály megsértése esetén köteles jegyzőkönyvben rögzíteni a kötelezettségszegés tényét, idejét és jellegét.

* 1. Ha a kutatónak szakmai kérése vagy kérdése merül fel, az adatkeres@krtk.hu e-mail címen keresztül jelezheti a KRTK Adatbank felé azt követően, hogy az összes rendelkezésre álló, ill. elérhető információt már áttanulmányozta. Az Adatbank igyekszik megválaszolni a feltett kérdéseket az általa elérhető információk függvényében.
1. **Output Checking (OC) eljárással kapcsolatos tudnivalók**
2. A KRTK az előállított kutatási eredményeket felfedés elleni védelem szempontjából, a kutatási eredmények kiadása előtt ellenőrzi. A KRTK a kutatási eredmények utólagos adatvédelmi szempontú ellenőrzését 5 munkanapon belül végzi el. Amennyiben a Kutatók egyszerre több kutatási eredményt adnak át adatvédelmi szempontú ellenőrzésre, vagy a kutatási eredmény összetettsége miatt az adatvédelmi szempontú ellenőrzési munka várhatóan meghaladja az 5 munkanapot, úgy a KRTK köteles erről a Kutatókat tájékoztatni, valamint a tájékoztatást másolatban megküldeni a KRTK\_adathozzaferes@uni-corvinus.hu címre. Ebben az esetben a KRTK a kutatási eredmények ellenőrzését legfeljebb 10 munkanapon belül végzi el. A kutatási eredmények ellenőrzése kizárólag adatvédelmi szempontokat tart szem előtt.
3. A kutatási eredmények utólagos adatvédelmi szempontú ellenőrzési feladatainak támogatása céljából a létrejövő kutatási eredményeket dokumentálni szükséges, melyről az 7. melléklet ad részletes tájékoztatást. A kutatási eredmények ellenőrzése kizárólag adatvédelmi jellegű, azok minőségi hibái a kutatók felelősségi körébe tartoznak.
4. A Kutatási eredmények elkészítésére vonatkozó előírásoknak megfelelően előkészített OC kérést a vonatkozó OC Adatlapot mellékelve az adatkeres@krtk.hu mail címre kell megküldeni.
5. Az adatvédelmi szempontból ellenőrzött és jóváhagyott kutatási eredményeket a KRTK e-mail-en vagy elektronikus adathordozón bocsátja a Kutatók rendelkezésére, erről értesíti a BCE kapcsolattartóját is.
6. **Forrásadatok hivatkozásával kapcsolatos tudnivalók és a megjelent publikációk jelzése**
7. A BCE-KRTK Megállapodás révén elérhetővé tett adatok alapján létrejött eredményeken alapuló publikáción, művön, tanulmányon a Kutató köteles feltüntetni a **Közgazdaság- és Regionális Tudományi Kutatóközpontot** mint adatforrást és egy arra vonatkozó nyilatkozatot, hogy a KRTK-t nem terheli felelősség az eredményekkel, illetve az azokból levont következtetésekkel kapcsolatban (a felhasznált adatok függvényében) az alábbi példá(k)nak megfelelően:
	1. a. A jelen dokumentum a **Közgazdaság- és Regionális Tudományi Kutatóközpont** Kapcsolt Államigazgatási Adatbázis 2. adatállományának felhasználásával készült. A dokumentumban foglalt számítások és az azokból levont következtetések kizárólag a ………………….….. (szerző neve), mint szerző szellemi termékei.”

7.1.b. A jelen dokumentum a **Közgazdaság- és Regionális Tudományi Kutatóközpont** által gondozott **KSH** forrású **TSTAR** adatállománynak felhasználásával készült. A dokumentumban foglalt számítások és az azokból levont következtetések kizárólag a ………………….….. (szerző neve), mint szerző szellemi termékei.”

7.1.c. A jelen dokumentum a **Közgazdaság- és Regionális Tudományi Kutatóközpont** által gondozott az **Oktatási Hivatal** forrásából származó **KIRSTAT** adatállományok felhasználásával készült. A dokumentumban foglalt számítások és az azokból levont következtetések kizárólag a ………………….….. (szerző neve), mint szerző szellemi termékei.”

7.1.d. A jelen dokumentum a **Közgazdaság- és Regionális Tudományi Kutatóközpont MTA-GEO** adatállománynak felhasználásával készült. A dokumentumban foglalt számítások és az azokból levont következtetések kizárólag a ………………….….. (szerző neve), mint szerző szellemi termékei.”

 A Kutató és a hallgató köteles a BCE-KRTK Megállapodás révén elérhetővé tett adatállományok alapján létrehozott minden egyes publikációból (késedelem nélkül) egy példányt a KRTK Adatbank részére eljuttatni az adatbank@krtk.hu e-mail címre, továbbá a BCE Könyvtára számára a KRTK\_adathozzaferes@uni-corvinus.hu e-mail címre. Amennyiben ennek a kötelezettségének a Kutató nem tesz eleget, úgy a KRTK a következő akkreditációs eljárás során az adathozzáférést jogosult a hiányosság pótlásáig megtagadni és erről a BCE Kapcsolattartóját is értesíti.

1. **Egyéb tudnivalók**

8.1.a. a KRTK az adatállomány tekintetében kizárólag azért vállal felelősséget, hogy azokat a mindenkor hatályos magyar jogszabályoknak és szakmai etikai elvárásoknak megfelelően gyűjtötte be, és kezeli;

8.1.b. a KRTK a jelen Tájékoztató 1. számú mellékletben megjelölt adatállomány(ok) kapcsán a jogszabályok adta legszélesebb körben kizár mindenféle felelősséget azok adott célra történő alkalmasságra vonatkozóan;

8.1.c. a kutatás keretében létrejövő, adatvédelmi szempontból ellenőrzött és Kutató számára átadott kutatási eredmények kizárólag az igénybejelentő lapon meghatározott kutatás céljára használhatók fel;

8.1.d. a KRTK semmilyen (sem kifejezett, sem hallgatólagos) felelősséget nem vállal az elérhetővé tett adatok alapján létrehozott kutatási eredmények minőségére, pontosságára, megbízhatóságára és tartalmára vonatkozóan; ezek kizárólag a Kutató egyéni kockázata és mérlegelése alapján kerülnek előállításra;

8.1.e. mindezek alapján a KRTK kizár minden felelősséget az adatállomány(ok) felhasználásából, így különösen a létrehozott kutatási eredmények hibáiból vagy hiányosságaiból eredő közvetlen vagy közvetett, járulékos, vagyoni és nem vagyoni kárért, beleértve, de nem korlátozva az elmaradt haszonra, a jó hírnévre vonatkozó kárt.

8.2. A fentieken túl a Kutató/Hallgató a kutatási eredmények alapján történő publikálás során köteles megtartani a hivatalos statisztikáról szóló 2016. évi CLV. törvény (Stt.), az információs önrendelkezési jogról és az információszabadságról szóló 2011. évi CXII. törvény (Infotv.), valamint az adathozzáférés szabályait.

8.3. A KRTK Adatbankja jogosult a BCE-KRTK Megállapodásban, valamint annak mellékleteiben foglaltak teljesülését ellenőrizni. Az ellenőrzés keretében a KRTK Adatbank munkatársa jogosult a BCE-s projektek szerveres tartalmait megtekinteni, illetve a szerverhasználattal kapcsolatos anonim statisztikákat készíteni, azokat elemezni.

8.4. A Kutató tudomásul veszi, hogy a BCE vállalta, hogy az együttműködés keretében maximum 24 projektet indít, melytől eltérni csak a KRTK támogatásával és egyetértésével lehetséges.

8.5. A Kutató tudomásul veszi, hogy a BCE vállalta, hogy az együttműködés keretében maximum 100 fő számára kér adathozzáférést, melytől eltérni csak a KRTK támogatásával és egyetértésével lehetséges.

8.6. Kutató tudomásul veszi és elfogadja, hogy a KRTK a szolgáltatás minőségét maximum 20-25 felhasználó egyidejű használata esetén biztosítja, amennyiben a felhasználók száma egyidejűleg meghaladja ezt a mértéket a KRTK nem vállal felelősséget a szolgáltatás esetleges minőségromlásáért. Kutató tudomásul veszi, hogy KRTK nem felelős a MAC –es kliensgépek használata kapcsán fellépő esetleges inkompatibilitási problémákért.

8.7. Kutató tudomásul veszi, hogy az indított projektek időtartama a BCE és a KRTK között megkötött Megállapodás időtartamára korlátozódik, ami a szolgáltatás elindításától számított egy éves időtartam.

8.8. Kutató a szerverhasználattal kapcsolatosan tudomásul veszi az alábbiakat:

* Minden futtatáshoz kötelező a *do* és a *log* fájl használata.
* Minden do fájlnak *exit, clear* paranccsal kell végződnie.
* Felesleges file-okat nem szabad a szerver memóriájában tárolni.
* Felesleges fileokat nem szabad elmenteni.
* Feleslegesen nem szabad a fileokat duplikálni.
* A szerverhasználattal kapcsolatos tájékoztatót tartalmaz a User számára átadott szerverelérési csomag, mely a szerverhasználattal kapcsolatos tudnivalókat tartalmazza.
1. **Adathozzáférés ellenőrzése, szankciók szabálysértés esetén**

Az adathozzáférés ellenőrzését a KRTK Adatbankja látja el. Az Adatbank szabálysértés esetén jogosult és köteles a kutatót figyelmeztetni és a szabálysértésről jegyzőkönyvet felvenni.

1. Kutató tudomásul veszi, hogy a BCE vállalta, hogy a vele munkaviszonyban álló Kutatókkal szemben – amennyiben azok megsértik a szolgáltatás használati szabályait – a jogsértő cselekményre figyelmezteti és amennyiben indokolt velük szemben megfelelő munkajogi szankciókat, illetve egyéb jogkövetkezményeket alkalmaz.
2. Ha a BCE-s munkajogviszonyú Kutató, vagy a Hallgató megsérti a használat szabályaiból eredő kötelezettségeit, a kötelezettségszegés jellegétől függően a KRTK az alábbi szankciókat jogosult alkalmazni:
3. Ha a kötelezettségszegés adminisztratív jellegű és nem veszélyeztette az adatok védelmét – így különösen, ha a Kutató nem tájékoztatta a KRTK-t a kutatási eredményből előállított publikációról, vagy azon nem megfelelően tüntette fel a forrást – a KRTK Adatbankja a Kutatót írásban figyelmezteti, másolatba behelyezve a BCE kapcsolattartóját is. Három egymást követő figyelmeztetés után – amely figyelmeztetéseknek nem kell ugyanazon kutatáshoz kapcsolódniuk – a KRTK jogosult a kutatói hozzáférést felfüggeszteni és a Kutatót az adathasználattól maximum 1 évre eltiltani.
4. Ha a kötelezettségszegés olyan incidenst idézett elő, amely jelentősen veszélyeztette a hozzáférésre bocsátott adatok védelmét, a kötelezettségszegésről szóló jegyzőkönyv felvétele mellett a KRTK a kutatót azonnali hatállyal, végleg eltilthatja az adathasználattól.

Ilyen incidensnek minősül különösen:

 adatállományok kimásolása

 illetéktelen személy adathozzáférésének lehetővé tétele

 megkíséreli felfedni, beazonosítani a természetes statisztikai egységet

 felfedi a természetes statisztikai egységet és arról információt közöl

1. A Kutató tudomásul veszi, hogy az adathasználati szabályok megszegésével a BCE és a KRTK között megkötött adathozzáférési szolgáltatás létét is veszélyezteti.
2. A Kutató tudomásul veszi, hogy a KRTK jogosult a BCE és a KRTK között megkötött adathozzáférési szolgáltatás felmondására, ha az 9.2. pontban megjelölt kötelezettségszegések közül az b) pontba tartozók száma 1 év alatt összesen eléri az 4 esetet.
3. A Kutató tudomásul veszi, hogy a 9-es pontokban meghatározott kötelezettségszegések nem minősülnek taxatív felsorolásnak
4. Kutató tudomásul veszi, hogy a KRTK Adatbankja minden szabálysértésről Jegyzőkönyvet készít, Ld. Tájékoztató 9. melléklete.
5. **Vegyes rendelkezések:**
6. A nem szabályozott kérdésekben a magyar jogszabályok, a Polgári Törvénykönyv, valamint a hivatalos statisztikáról szóló 2016. évi CLV. törvény (Stt.), az információs önrendelkezési jogról és az információszabadságról szóló 2011. évi CXII. törvény (Infotv.) rendelkezései az irányadók.
7. Az adatkezelések során az Infotv.-nek, az egyéb vonatkozó jogszabályoknak és a Nemzeti Adatvédelmi és Információszabadság Hatóság tevékenysége során kialakult adatvédelmi gyakorlatnak megfelelően járnak el. Alkalmazzák és figyelembe veszik az Európai Parlament és a Tanács 2016/679 Rendeletében („Általános Adatvédelmi Rendelet” vagy „GDPR”) megfogalmazottakat is.
8. **Milyen személyes adatokat kezel a KRTK a szolgáltatást igénybevevőkről?**
9. az igénybejelentő lap adattartalmát (név, fényképes személyazonosító okmány száma, születési dátum, lakcím, telefonszám, e-mail), valamint a titoktartási nyilatkozatot;
10. szerverhasználattal kapcsolatos adatokat;
11. Az adatkezelés jogalapja a fenti adatkezelések esetében a Rendelet 6. cikk (1) bekezdés f) pontja alapján KRTK Adathozzáférés megvalósításához és az ellenőrzéshez fűződő jogos érdek.
12. Az adatkezelés célja az adatállományok biztonságának, a hozzáférési szabályok betartásának, a jogszerű és előírásszerű kutató munka végzésének ellenőrzése, Ld. bővebben: Adatkezelési Tájékoztató: https://adatbank.krtk.mta.hu/adatkezeles/
13. Az adatkezelésre jogosultak köre: A KRTK Adatbank összes munkatársa és a kijelölt részállású munkatársa. Az érintettek: a KRTK Adatszolgáltatását igénybe vevő BCE-s kutatók. A kezelt adatok a 11.1., 11.2. pontokban szereplő adatok.
14. Az adatkezelés időtartama: az adatok felhasználás hiányában (a felhasználás bírósági vagy más hatósági eljárásban történő felhasználást jelent) a személy- és vagyonvédelmi, valamint a magánnyomozói tevékenység szabályairól szóló 2005. évi CXXXIII. törvény alapján rendszeres belépés esetén a jogosultság megszűnésekor, de legkésőbb a belépési adat keletkezésétől számított a polgári jogi elévülési ideig, azaz öt évig tárolja.
15. **Mellékletek** *(A BCE-KRTK megállapodás mellékleteiként és a Kutatói tájékoztató mellékleteiként egyaránt feltüntetve):*

A mellékletek jelen Tájékoztató elválaszthatatlan részét képezik.

1. sz. melléklet: Elérhetővé adatállományok listája
2. sz. melléklet: Igénybejelentő adatlap a BCE adathozzáféréshez
3. sz. melléklet: Titoktartási nyilatkozat BCE-s munkavállalóknak
4. sz. melléklet: Titoktartási nyilatkozat BCE-s hallgatóknak
5. sz. melléklet: Kutatói adatlap
6. sz. melléklet: Kutatói tájékoztató
7. sz. melléklet: Kutatási eredmények elkészítésére vonatkozó előírások
8. sz. melléklet: Ügyrend
9. sz. melléklet: Jegyzőkönyv minta
10. **Kapcsolattartás**

A projektszíntű kapcsolattartás a projektvezető feladata és felelőssége. A projektvezető az alábbi kapcsolattartókon keresztül tud kapcsolatot tartani az Intézményi szereplőkkel.

**13.1. Kapcsolattartó a KRTK** részéről:

Neve/ Beosztása: Vincze Dorina a KRTK Adatbankjának asszisztense

Levelezési címe: 1097 Budapest, Tóth Kálmán utca. 4

E-mail címe: vincze.dorina@krtk.hu

Telefon száma: 30/9890341

**13.2. Kapcsolattartó a BCE** részéről:

Neve/ Beosztása: Kőrösi Krisztina, könyvtáros

Levelezési címe: 1093 Budapest, Fővám tér 8.

E-mail címe: krisztina.korosi@uni-corvinus.hu

Telefon száma: +36 1 482 7009